
13. starptautisko Prata sporta spela?
NOLIKUMS




13. starptautiskās Prāta sporta spēles “Zemgale” (turpmāk tekstā – PS) ir komplekss pasākums prāta sporta veidos un vingrinājumos, kā arī īpašas programmas spēju un mācīšanās prasmju attīstīšanai. 

1. MĒRĶI
1.1. Paplašināt iedzīvotāju prasmes domāt, paaugstināt radošumu, uzlabot izglītojamo mācīšanās spējas.
1.2. Sekmēt pirmsskolas un sākumskolas audzēkņu intelektuālās attīstības pamatu veidošanu.
1.3. Veicināt pašvaldību atbalstu iedzīvotāju intelektuālās izaugsmes pasākumiem.

2. ORGANIZATORI
2.1. PS organizē Dobeles Bērnu un jauniešu centrs ar Dobeles novada domes un Izglītības pārvaldes atbalstu sadarbībā ar Latvijas Pašvaldību savienību, Latvijas asociāciju "Domāšanas attīstība", attiecīgo sporta veidu federācijām un klubiem, citām ieinteresētām organizācijām un personām.

3. DALĪBNIEKI UN VĒRTĒŠANA
3.1. PS ir atklātas sacensības. Uz tām aicināts ikviens, kurš ir ieinteresējies par kādu no piedāvātajiem sporta veidiem vai vingrinājumiem neatkarīgi no vecuma, dzimuma, dzīvesvietas, nodarbošanās un spēles prasmes.

3.2. Dalībnieku gala rezultātus vērtē atsevišķi pieaugušajiem un jauniešiem (kuri dzimuši 1995. gadā vai vēlāk), ja attiecīgā ieskaites kategorijā ir ne mazāk par 5 konkurentiem. 

3.3. Dambretē 8x8 un 10x10, šahā, zolītē, orientēšanās sportā atsevišķi vērtē kungu un dāmu, zēnu un meiteņu (dzimuši 1997. gadā vai vēlāk) rezultātus. 

3.4. Skolu 1.- 4. klašu audzēkņi sacenšas atsevišķās grupās dambretē 8x8, šahā un latviešu krustvārdu mīklu minēšanā.

3.5. Katram PS dalībniekam iespēja piedalīties vairāku veidu sacensībās, ja tās nenotiek vienlaicīgi.

3.6. Konstruēšanas uzdevumus spēlē „Rādi, ko tu vari” izpilda pirmskolas izglītības iestāžu 6 gadus vecu bērnu un 2.klašu skolu komandas. Komandā 3 audzēkņi un pedagogs.

3.7. Programmā "Prāta spogulis" piedalās skolu izlases komandas. Komandas sastāvs: 2 skolēni no 3.klasēm, 2 skolēni no 6.klasēm, 2 skolēni no 9.klasēm. Komandā atļauts iekļaut dalībniekus no jaunākām klasēm. Skolai, kurai nav klases kādā no klašu grupām, atļauts komandā iekļaut skolēnus no sadarbības skolas. Skolas var piedalīties arī vienā vai divās klašu grupās. Komandu pavada skolas pedagogs. 

4. PROGRAMMA, LAIKS UN VIETA 
	Nr
	Pasākuma nosaukums
	Laiks
	Vieta

	Ceturtdiena, 31.10.2013.

	Spēle “ Rādi, ko Tu vari”.

Konstruēšanas uzdevumi pirmsskolas izglītības iestāžu sešgadīgu bērnu un skolu 2.klašu komandām

	1.
	PII un skolu komandu reģistrācija
	9:30 - 10:00
	Dobeles Amatniecības un vispārizglītojoša vidusskolā, Dobelē, Brīvības 28 B


	2.
	Konstruēšanas uzdevumu izpilde
	10:00 - 11:30
	

	3.
	Konstrukciju izstāde un apbalvošana
	11:30 - 12:00
	

	Liela pieteikto komandu skaita gadījumā tās dala grupās. Otrai grupai pasākuma sākums 13:00, trešai – 15:00

	Piektdiena, 01.11. 2013.

	1.
	Skolu komandu un pedagogu semināra dalībnieku reģistrācija
	8:30 - 9:30
	Dobeles 1.vidusskolas vestibilā

	2.
	PS atklāšana
	9:30 – 9:50
	Dobeles 1.vidusskolas zālē 3.stāvā

	"Prāta spogulis - 2013". Prāta divcīņa skolu komandām dambretē 8x8 un go 9x9

	1.
	Norādījumi dalībniekiem
	10:00 - 10:20
	Dobeles 1.vidusskolas zālē 3.stāvā

	2.
	Uzdevumu un vingrinājuma izpilde pāros
	10:20 - 12:30
	

	3.
	Pusdienas
	12:30 - 13:30
	Dobeles Valsts ģimnāzijas ēdnīcā

	4.
	Sacensības prāta divcīņā
	13:30 - 16:00
	Dobeles 1.vidusskolas zālē 3.stāvā

	5.
	Apbalvošana
	16:20 – 16:40
	


	Seminārs pedagogiem „Mācies radoši domāt”

Semināru vada Ventspils Augstskolas profesors Juris Roberts Kalniņš

	1.
	Semināra atklāšana (J.R.Kalniņš)
	10:00 – 10:20
	Dobeles Valsts ģimnāzijas
 zālē 3.stāvā 

	2.
	Radošuma pulciņš skolā (I.Jagučanska)
	10:20 – 10:50
	

	3.
	Spēle „Rādi, ko Tu vari” (M.Silova)
	10:50 – 11:10
	

	4.
	Metodiskā krājuma apskats (P.Freidenfelds)
	11:10 - 11:30
	

	3.
	Kafijas pauze
	11:30 - 11:50 
	Dobeles Valsts ģimnāzijas ēdnīcā

	4.
	Radošums Vidzemes skolās K.Ozols un U.Ābeltiņš)
	11:50 – 12:20
	Dobeles Valsts ģimnāzijas zālē 3.stāvā

	5.
	Radošuma darbnīcas (divas pēc izvēles):
Simbolu spēle ( T.Arole)

Teātra sports (D.Leinerte)

Interesantie konkursi (T.Koļaņikova, I.Jagučanska)
Senās pasakas pārvērtības (I.Šinko)
	12:20 – 13:30
Darbnīcu izvēle reģistrējoties
Darbnīcu maiņa pēc pusstundas
	Dobeles Valsts ģimnāzijas klasēs

	6.
	Pusdienas
	13:30 – 14:00
	Dobeles Valsts ģimnāzijas ēdnīcā

	7.
	Darbnīcu prezentācijas, kopsavilkums, noslēgums
	14:00 – 15:00 
	Dobeles Valsts ģimnāzijas zālē 3.stāvā 

	Sestdiena, 02.11.2013.

	Prāta spēles "Zemgale - 2013"

	1.
	Sacensību dalībnieku reģistrācija
	8:30 - 9:30
	Dobeles 1.vidusskolas vestibilā

	2.
	Sacensību atklāšana
	9:30 - 9:50
	Dobeles 1.vidusskolas zālē 3.stāvā

	2.a
	Dalībnieku papildus reģistrācija
	12:30 - 13:30
	Dobeles 1.vidusskolas vestibilā

	
	Sporta veids, pasākuma nosaukums
	Laiks
	Vieta

	3.
	Dambrete 8x8 
	10:00 - 13:30
	Dobeles Valsts ģimnāzijā 3.,4. stāvā

	4.
	Šahs
	10:00 - 13:30
	Dobeles 1.vidusskolas zālē 3.stāvā

	5.
	Monopols
	10:00 - 13:30
	Dobeles 1.vidusskolā 4.stāvā

	6.
	Taku orientēšanās (starts)
	10:00 - 15:00
	No Dobeles 1.vidusskolas galvenās ieejas

	7.
	Bridžs (pāru spēle)
	10:00 - 18:00
	Dobeles Amatniec. un vispārizgl.vidusskola

	8.
	Krustvārdu mīklu risināšana latviešu valodā
	10:00 - 16:00
	Dobeles 1.vidusskolā 2.stāvā

	10.
	Apbalvošana (1. daļa)
	13:30 - 14:00
	Dobeles 1.vidusskolas zālē 3.stāvā

	11.
	Pusdienas
	13:30 - 14:00
	Dobeles Valsts ģimnāzijas ēdnīcā.

	12.
	Dambrete 10x10
	14:00 - 18:00
	Dobeles Valsts ģimnāzijā 3.,4. stāvā

	13.
	Zolīte
	14:00 - 18:00
	Dobeles 1.vidusskolas zālē 3.stāvā

	14.
	Domino
	14:00 - 18:00
	Dobeles 1.vidusskolā 4.stāvā

	15.
	Apbalvošana (2. daļa) un noslēgums
	18:30 - 19:30
	Dobeles 1.vidusskolas zālē 3.stāvā


5. SACENSĪBU NOTEIKUMI
5.1. 31.oktobra sacensības „Rādi, ko tu vari” 

VARIS ir dabīgu koka rotaļlietu virkne, kas attīsta bērnu iztēli, telpisko domāšanu, kā arī roku-acu koordināciju. Koks ir dabisks materiāls, kas ir vispiemērotākais no izejvielām, lai ražotu attīstošās spēles bērniem. Uzdevums – pilnveidot bērnu prasmes radoši darboties ar konstruēšanas materiāliem, darboties mazās grupās, paaugstināt radošumu, iztēli un uzlabot mācīšanās spējas, kā arī apgūto pielietot jaunos apstākļos. Katrai grupas komandai doti vienādi konstruktoru komplekti triju konstruēšanas uzdevumu izpildei. Pēc tam notiek radīto konstrukciju izstāde un visu komandu apbalvošana.

5.2. 1.novembra sacensības "Prāta spogulis". To uzdevums – gūt ieskatu par skolēnu prasmi apgūt maz pazīstamu informāciju, darbojoties pāros, kā arī apgūto pielietot konkurences apstākļos. Prasmju pārbaudei izmanto prāta divcīņu: Latvijā maz izplatītu prāta spēli - GO 9x9 un dambreti 8x8.  Programmai ir trīs posmi:

5.2.1. Mājas darbs. Uzdevums - apgūt GO un DAMBRETES 8x8 spēļu un sacensību noteikumus, to pierakstīšanas un spēļu iznākuma vērtēšanas kārtību, kā arī prasmi lietot apdomas laika kontroles pulksteni ("šaha pulksteni"). 

5.2.2. Uzdevumu izpilde. Vingrinājumu un uzdevumu virknes risināšana pāros - 2 stundas.

5.2.3. Sacensības. Sporta sacensības prāta divcīņā (GO 9x9 + dambrete 8x8). Skolēni spēlē pāris pret pāri (klašu pāri). Apdomas laika ierobežojums 10 minūtes katram pārim uz vienu spēli vienā divcīņas veidā. Sacensību sistēmu nosaka tiesnesis atbilstoši pāru skaitam. Pāri spēlē klašu grupās. Skolas komandas rezultātu veido visu triju pāru gala rezultātu summa. Skolas var piedalīties arī vienā vai divās klašu grupās. Labākos trīs pārus apbalvo pa klašu grupām. 

5.3. 2.novembra sacensības rīko pēc Šveices sistēmas, kas dod iespējas katram dalībniekam sacensties ar līdzīgas prasmes spēlētāju (nākamos pretiniekus atrod ar izlozi starp dalībniekiem ar līdzīgu sasniegto rezultātu), un visiem dalībniekiem ir vienāds spēļu vai mēģinājumu skaits. Skolu 1.- 4. klašu audzēkņi sacenšas atsevišķās grupās dambretē 8x8, šahā un latviešu krustvārdu mīklu minēšanā.

5.3.1. Dambrete 8x8 un 10x10.

Sacensības notiek atbilstoši FMJD (Starptautiskās dambretes federācijas) noteikumiem pēc Šveices (izlozes) sistēmas 8 kārtās ar laika kontroli dambretē 8x8 – 8 min. katram divu partiju mikromačam, dambretē 10x10 – 8 min. katram uz visu partiju. Vietas nosaka atbilstoši iegūtajam punktu skaitam (par uzvaru - 2 punkti, par neizšķirtu - 1 punkts, par zaudējumu - 0 punktu). Vienāda punktu skaita gadījumos vietas nosaka pēc Buholca koeficientu sistēmas (pretinieku punktu summa). Nākamais rādītājs - uzvaru skaits. 
Piezīme: Lūdzam ņemt līdzi dambretes komplektus un pulksteņus.

5.3.2. Šahs. 

Sacensības notiek atbilstoši FIDE (Starptautiskās šaha federācijas) noteikumiem pēc Šveices (izlozes) sistēmas 8 kārtās ar laika kontroli 10 min. katram uz visu partiju. Vietas noteic atbilstoši iegūtajam punktu skaitam (par uzvaru - 1 punkts, par neizšķirtu - 0,5 punkta, par zaudējumu - 0 punktu). Vienāda punktu skaita gadījumos vietas nosaka pēc Buholca koeficientu sistēmas. Nākamais rādītājs - pieaugošais koeficients pa kārtām, pēc tam - uzvaru skaits.
Piezīme: Lūdzam ņemt līdzi šaha komplektus un pulksteņus.

5.3.3. Sporta bridžā pāriem. 

Sacensības notiek kopējā turnīrā divās mini-max sesijās. Individuālos dalībniekus pirms sacensību sākuma apvieno pāros.

5.3.4. Zolīte

Kopējais turnīra laiks ir ierobežots – 4 stundas (pēc izlozes sistēmas). 

5.3.5. Domino.

Sacensības notiek atbilstoši FID (Starptautiskās domino federācijas) noteikumiem individuālā turnīrā, spēlējot ar 28 sešu acu kauliņiem. Sacensību sistēmu noteic tiesnesis atkarībā no dalībnieku skaita. Kopējais turnīra laiks ir ierobežots – 4 stundas. 

5.3.6. Monopols

Sacensības notiek individuālā turnīrā. Sacensību sistēmu nosaka tiesnesis atkarībā no dalībnieku skaita.  Kopējais turnīra laiks ir ierobežots – 3,5 stundas.

5.3.7. Krustvārdu mīklas.

Notiek sacensības latviešu krustvārdu mīklu risināšanā. Sacensībām ir konkursa raksturs. Katram dalībniekam piedāvā no sešām dažādas grūtības mīklām latviešu valodā izvēlēties risināšanai piecas mīklas ar kopēju laiku risināšanai līdz 90 minūtēm. Pirmo četru klašu audzēkņiem atviegloti uzdevumi, atsevišķa vērtēšanas un apbalvošanas grupa.

5.3.8. Sporta orientēšanās taku distancē.

Orientēšanās Dobeles apkārtnē. Taku orientēšanās.

5.3.9. Pašvaldību aktivitāti vērtē pēc attiecīgās pašvaldības dalībnieku startu kopskaita, „Prāta spogulī” un pedagogu seminārā to reizinot ar 2.
6. PIETEIKUMI UN REĢISTRĀCIJA

6.1. Pieteikumus pieņem līdz 2013. gada 28. oktobrim uz šādām adresēm: 

6.1.1. pasta adrese - Dobeles Bērnu un jauniešu centrs, Brīvības ielā 11, Dobelē, LV-3701; e-pasts: dobelesbjc@inbox.lv, tālrunis 637 23468; fakss – 637 23468, norādot uzvārdu, vārdu, dzimšanas gadu, iespēju sazināties, dzīves vietu un sacensību veidus, kur vēlaties piedalīties. 

6.1.2. Spēles “Rādi, ko tu vari” komandas pieteikt uz e-pasta adresi: mara.silova@dobele.lv.
7. DALĪBAS MAKSA 

7.1. Par piedalīšanos  PS noteiktas šādas  maksas katram sacensību dalībniekam:

7.1.1. ja pieteikums dalībai PS iesniegts līdz š.g. 28. oktobrim:

7.1.1.1. invalīdiem, uzrādot apliecību – bez maksas,

7.1.1.2. pensionāriem, skolēniem un pilna laika studentiem, uzrādot apliecības – Ls 1,00 par katru sacensību veidu,

7.1.1.3. pieaugušajiem – Ls 2,00 par katru sacensību veidu,

7.1.1.4. bridža komandai – Ls 5,00,

7.1.2. ja pieteikums dalībai PS iesniegts pēc š.g. 28. oktobra:

7.1.2.1. invalīdiem, uzrādot apliecību – bez maksas,

7.1.2.2. pensionāriem, skolēniem un pilna laika studentiem, uzrādot apliecības – Ls 2,00 par katru sacensību veidu,

7.1.2.3. pieaugušajiem – Ls 4,00 par katru sacensību veidu,

7.1.2.4. bridža komandai – Ls 10,00.

7.1.3. Īpašos gadījumos, vienojoties ar rīcības komiteju, sporta veidu federācijas un klubi līdz 28. oktobrim var rezervēt piedalīšanos noteiktam dalībnieku skaitam pa vērtēšanas grupām, vārdisko sastāvu nosaucot sacensību dienā, iepriekš pārskaitot dalības maksu uz rīkotāju kontu. Šajos gadījumos dalības maksa kā noteikts 7.1.1.punktā.

7.2. Dalības maksa skolas komandai par piedalīšanos "Prāta spogulī" – Ls 5,00 par katru pāri, t.sk. pusdienu maksa.

7.3. Dalības maksa PII vai skolas komandai par piedalīšanos “ Rādi, ko Tu vari” pasākumā – Ls 5,00 par katru komandu.

7.4. Dalības maksa pedagogiem par piedalīšanos kursos – Ls 5,00.

7.5. Dalības maksu iespējams maksāt ar bankas starpniecību Dobeles novada Izglītības pārvaldei: Reģ. Nr. 90009147276, Brīvības iela 17, Dobele, LV-3701, Bankas rekvizīti: A/S SEB bankā LV28UNLA0050014477694 vai A/S “Swedbank” LV73HABA0051026265624  ar norādi "Prāta spēļu dalības maksa". Maksājuma uzdevumu nepieciešams uzrādīt reģistrējoties.

7.6. Individuālās dalības maksas iekasēs arī sacensību dienā, reģistrējoties Dobeles 1. vidusskolas vestibilā.

8. APBALVOŠANA

8.1. Katrā sacensību programmas veida vērtēšanas grupā trīs uzvarētājus (vai uzvarētājas komandas dalībniekus) apbalvo ar medaļām un diplomiem. Trīs uzvarētājas komandas apbalvo ar diplomiem. Katra PS programmas veida absolūto uzvarētāju vai komandu (skolas komandu) apbalvo ar kausu. Labākos trīs pārus „Prāta spogulī” apbalvo pa klašu grupām. Labākās pašvaldības apbalvo ar diplomiem un Latvijas Pašvaldību savienības kausu. “Rādi, ko Tu vari” komandas saņem veicināšanas balvas.

9. IZDEVUMI
9.1. Spēļu organizatoriskos (t.sk. tiesnešu ēdināšanas un kursu dalībnieku kafijas paužu, kā arī izdales materiālu pavairošanas), viesu uzņemšanas un tehniskā nodrošinājuma izdevumus sedz pasākuma rīkotāji. 
9.2. Izdevumus līdzdalībai PS pasākumos (ceļš, ēdināšana, dalības maksa) apmaksā to dalībnieki vai viņus atbalstošās organizācijas.

[image: image2.png]2013. gada 12. septembrl

Dobeles Bérnu un jaunie$u centra direktore: % Elksnite




Informācija Internetā: www.pso.lv  vai pa tālruni 63723468. Fakss – 63723468. Pasta adrese: Dobeles Bērnu un jauniešu centrs, Brīvības ielā 11, Dobelē, LV-3701, e-pasts: dobelesbjc@inbox.lv.

